Víctor Hugo Basabe

**Víctor Hugo Basabe** (født 17. desember 1961 i Bobures i Venezuela) er en venezuelansk katolsk biskop som er utnevnt til erkebiskop av Coro.
## Liv og virke
### Bakgrunn
Før han begynte på presteseminaret, studerte Víctor Hugo Basabe juss og arbeidet som advokat. Etter å ha studert ved presteseminaret i Barquisimeto, fortsatte han sin utdanning ved det pavelige Athenaeum Regina Apostolorum og tok lisensiat i kanonisk rett ved det pavelige Lateranuniversitetet. 
### Prest
Den 19. august 2000 ble han ordinert til prest for bispedømmet El Vigía-San Carlos del Zulia. Ved siden av sin virksomhet i menighetssjelsorgen var han kansler og moderator for bispedømmets kurie. Han ble til slutt undersekretær for den venezuelanske biskopskonferanse og dens generalsekretær i 2015.

### Biskop av San Felipe
Pave Frans utnevnte ham til biskop av San Felipe den 11. mars 2016. Han ble bispeviet av biskopen av Barinas, José Luis Azuaje Ayala, den 21. mai samme år. Medkonsekratorer var biskopen av San Cristóbal de Venezuela, Mario del Valle Moronta Rodríguez, og hans forgjenger Nelson Antonio Martinez Rust.

Den 5. oktober 2018 utnevnte pave Frans ham til apostolisk administrator *sede plena* av erkebispedømmet Barquisimeto, idet han fratok dets erkebiskop Antonio José López Castillo jurisdiksjonsutøvelsen. Etter at Antonio José López Castillo trakk seg fra embedet den 25. mars 2020, administrerte biskop Basabe erkebispedømmet Barquisimeto som apostolisk administrator *sede vacante*. Dette  erkebispedømmet hadde ca 1,1| millioner katolikker. 

Det ble alment antatt at Basabe ikke offisielt var blitt utnevnt til erkebiskop av Barquisimeto fordi det venezuelanske regime ikke hadde gitt ham det *placet* som krevdes av den avtale som regulerer forholdet mellom kirke og stat i Venezuela, hovedsakelig fordi biskopen var kjent for å være en frittalende motstander av Nicolás Maduros diktatur.

I januar 2023 vakte Basabe oppmerksomhet internasjonalt da han i sin preken i forbindelse med prosesjonen til *Divina Pastora* – en begivenhet som normalt samler mellom en og tre millioner mennesker – til å kritisere Nicolás Maduros diktatur for korrupsjon, ufølsomhet overfor de fattige, og mangelen på frihet i landet. Prekenen førte til at han ble truet om fengsling av Diosdado Cabello, nummer to i det venezuelanske regime.

### Erkebiskop av Coro
Den 31. oktober 2023 utnevnte pave Frans ham til erkebiskop av Coro, etter den 76 år gamle erkebiskop Mariano José Parra Sandoval.

Det forhold at han ble utnevnt i erkebispedømmet Coro - som rangerer som et erkebispedømme mer av historiske grunner enn for sin nåværende størrelse - var ekstra merkelig, siden forflyttingen skapte en dobbel vakans i et land der det er notorisk vanskelig for Kirken for å fulle ledige bispestoler, grunnet konstante motstand fra Maduro-regimet.

Erkebispedømmet Coro er lite for et søramerikansk katolsk erkebispedømme. Men det var det første bispedømmet i Sør-Amerika, etablert i 1531. Det har imidlertid knapt 500.000 troende og 39 menigheter (nesten det samme som San Felipe, som Basabe tidligere ledet) og med bare ett enkelt suffraganbispedømme.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Erkebiskop Antonio del Giudice (1913-1982) *1962
* Biskop José Luis Azuaje Ayala (1947-) *1999
* Erkebiskop *Víctor Hugo Basabe* (1961-) *2016 

## Referanser